b"\n_START_ARTICLE_\nCascades de Agua Azul\n_START_SECTION_\nDescripci\xc3\xb3\n_START_PARAGRAPH_\nLes cascades es troben al nord de l'estat de Chiapas, en els l\xc3\xadmits del municipi de Tumbal\xc3\xa1 i el municipi de Chil\xc3\xb3n, a 64 km de la ciutat de Palenque (a 60 km per la carretera 199 que va a Ocosingo i 4 km per un desviament de terra). _NEWLINE_Les cascades es formen gr\xc3\xa0cies als afluents del riu Otul\xc3\xban, Shumulj\xc3\xa1 i Tulij\xc3\xa1, formant gorges no molt profundes amb cingles verticals que donen origen a les seves cascades blanques i blaves. Les aig\xc3\xbces tenen aquest bell color blau per les sals de carbonats que porten dissoltes.  _NEWLINE_La vegetaci\xc3\xb3 \xc3\xa9s de tipus selva de muntanya, exuberant, en algunes parts cobreix el riu, \xc3\xa9s com\xc3\xba veure troncs d'arbres caiguts petrificats.\n_START_SECTION_\nLocalitzaci\xc3\xb3\n_START_PARAGRAPH_\nPer arribar a les cascades Agua Azul es pot accedir per la carretera des de Palenque, que est\xc3\xa0 a 69 km._NEWLINE_En arribar a Tuxtla Guti\xc3\xa9rrez, la capital de l'estat de Chiapas, es pren la carretera que condueix a Palenque; abans d'arribar a aquesta ciutat, es trobar\xc3\xa0 el trencall que porta les cascades. El temps de viatge \xc3\xa9s de 5 hores i trenta minuts, aproximadament."